title: Komission direktiivi 2011/27/EU, annettu 4 päivänä maaliskuuta 2011 , neuvoston direktiivin 91/414/ETY muuttamisesta oritsaliinin sisällyttämiseksi siihen tehoaineena ja komission päätöksen 2008/934/EY muuttamisesta  ETA:n kannalta merkityksellinen teksti

text:
               5.3.2011

               FI

               Euroopan unionin virallinen lehti

               L 60/12

         KOMISSION DIREKTIIVI 2011/27/EU,
   annettu 4 päivänä maaliskuuta 2011,
   neuvoston direktiivin 91/414/ETY muuttamisesta oritsaliinin sisällyttämiseksi siihen tehoaineena ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana oritsaliini.

               (2)

               Ilmoittaja peruutti tekemänsä ilmoituksen kyseisen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Näin ollen eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei oritsaliinia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Ranskalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja esitetyt käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Ranska arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 17 päivänä elokuuta 2009. Elintarviketurvallisuusviranomainen pyysi muilta jäsenvaltioilta ja hakijalta näkemyksiä lisäkertomuksesta ja toimitti saamansa näkemykset edelleen komissiolle. Elintarviketurvallisuusviranomainen esitti 6 päivänä elokuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä päätelmänsä (6) oritsaliinista komissiolle. Jäsenvaltiot ja komissio ovat tarkastelleet arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja oritsaliinia koskeva komission tarkastelukertomus saatiin valmiiksi 28 päivänä tammikuuta 2011.

               (6)

               Eri tutkimuksista on käynyt ilmi, että oritsaliinia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää oritsaliini liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevat luvat voidaan myöntää mainitussa direktiivissä säädetyllä tavalla kaikissa jäsenvaltioissa.

               (7)

               Rajoittamatta edellä esitetyn päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Kaupallisesti valmistetun teknisen materiaalin eritelmä on tämän vuoksi tarpeen vahvistaa asianmukaisin analyysituloksin, joihin kuuluvat myös tiedot epäpuhtauksien merkityksestä; kyseisiin epäpuhtauksiin viitataan luottamuksellisuussyistä epäpuhtauksina nro 2, 6, 7, 9, 10, 11 ja 12. Toksisuutta koskevassa asiakirja-aineistossa käytetyn testimateriaalin asianmukaisuus suhteessa teknisen materiaalin eritelmään olisi vahvistettava ja vesieliöille aiheutuvaa riskiä koskevan arvioinnin vahvistavat tiedot olisi pyydettävä. Jos oritsaliini luokitellaan Euroopan parlamentin ja neuvoston asetuksen (EY) N:o 1272/2008 (7) mukaisesti aineeksi, jonka ”epäillään aiheuttavan syöpää”, asianomaisten jäsenvaltioiden on pyydettävä toimittamaan lisätietoja, jotka vahvistavat metaboliittien OR13 (8) ja OR15 (9) merkityksen ja vastaavan pohjavesiä koskevan riskinarvioinnin.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua täyttämään sisällyttämisestä johtuvat uudet vaatimukset.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset oritsaliinia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston toimittamista ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (10) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä, voimassa olevien lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi direktiiviä 91/414/ETY olisi muutettava.

               (12)

               Päätöksessä 2008/934/EY säädetään, ettei oritsaliinia sisällytetä liitteeseen ja että kyseistä tehoainetta sisältävien kasvinsuojeluaineiden luvat on peruutettava viimeistään 31 päivänä joulukuuta 2011. On tarpeen poistaa oritsaliinia koskeva rivi kyseisen päätöksen liitteestä.

               (13)

               Sen vuoksi päätöstä 2008/934/EY olisi muutettava.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan oritsaliinia koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava oritsaliinia tehoaineena sisältävien kasvinsuojeluaineiden voimassa olevat luvat viimeistään 30 päivänä marraskuuta 2011.
   Jäsenvaltioiden on kyseiseen päivämäärään mennessä erityisesti tarkistettava, että oritsaliinia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät oritsaliinia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon oritsaliinia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa säädetyt edellytykset.
   Määrittämisen jälkeen jäsenvaltioiden on

               a)

               oritsaliinia ainoana tehoaineena sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               oritsaliinia yhtenä monista tehoaineista sisältävien tuotteiden osalta tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai kyseiset aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 4 päivänä maaliskuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority; Conclusion on the peer review of the pesticide risk assessment of the active substance oryzalin. EFSA Journal 2010; 8(9):1707. [59 s.]. doi:10.2903/j.efsa.2010.1707. Saatavana verkossa osoitteessa www.efsa.europa.eu.

      (7)  EUVL L 353, 31.12.2008, s. 1.

      (8)  2-etyyli-7-nitro-1-propyyli-1H-bentsimidatsoli-5-sulfonamidi.

      (9)  2-etyyli-7-nitro-1H-bentsimidatsoli-5-sulfonamidi.

      (10)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraava teksti:

                     Nro

                     Nimi, tunnistenumerot

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”334

                     Oritsaliini
                     CAS-numero: 19044-88-3
                     CIPAC-numero: 537

                     3,5-dinitro-N4,N4-dipropyylisulfanilamidi

                     ≥ 960 g/kg
                     N-nitrosodipropyyliamiini:
                     ≤ 0,1 mg/kg
                     Tolueeni: ≤ 4 g/kg

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 28. tammikuuta 2011 valmiiksi saadun oritsaliinia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 1.

                                 käyttäjien turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                                 2.

                                 vesieliöiden ja muiden kuin kohdelajeina olevien kasvien suojeluun,

                                 3.

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot,

                                 4.

                                 kasveja syöville linnuille ja nisäkkäille aiheutuvaan riskiin,

                                 5.

                                 mehiläisille aiheutuvaan riskiin kukinta-aikana.

                           Lupaedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on tarvittaessa toteutettava seurantaohjelmia metaboliittien OR13 (2-etyyli-7-nitro-1-propyyli-1H-bentsimidatsoli-5-sulfonamidi) ja OR15 (2-etyyli-7-nitro-1H-bentsimidatsoli-5-sulfonamidi) aiheuttaman pohjavesien mahdollisen saastumisen todentamiseksi pilaantumiselle alttiilla alueilla. Asianomaisten jäsenvaltioiden on pyydettävä toimittamaan vahvistavia tietoja seuraavista:

                                 1.

                                 kaupallisesti valmistetun teknisen materiaalin eritelmä vahvistettuna asianmukaisin analyysituloksin, joihin kuuluvat myös tiedot epäpuhtauksien merkityksestä; kyseisiin epäpuhtauksiin viitataan luottamuksellisuussyistä epäpuhtauksina nro 2, 6, 7, 9, 10, 11 ja 12,

                                 2.

                                 toksisuutta koskevassa asiakirja-aineistossa käytetyn testimateriaalin asianmukaisuus suhteessa teknisen materiaalin eritelmään,

                                 3.

                                 vesieliöille aiheutuvan riskin arviointi,

                                 4.

                                 metaboliittien OR13 ja OR15 merkitys ja vastaava pohjavesiä koskeva riskinarviointi, jos oritsaliini luokitellaan Euroopan parlamentin ja neuvoston asetuksen (EY) N:o 1272/2008 (EUVL L 353, 31.12.2008, s. 1) mukaisesti aineeksi, jonka ”epäillään aiheuttavan syöpää”.

                           Asianomaisten jäsenvaltioiden on varmistettava, että hakija toimittaa komissiolle 1 ja 2 kohdassa tarkoitetut tiedot viimeistään 1. joulukuuta 2011 ja 3 kohdassa tarkoitetut tiedot viimeistään 31. toukokuuta 2013. Edellä 4 kohdassa tarkoitetut tiedot on toimitettava kuuden kuukauden kuluessa oritsaliinia koskevan luokittelupäätöksen tiedoksi antamisesta.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


title: Komission direktiivi 2013/26/EU, annettu 8 päivänä helmikuuta 2013 , tiettyjen direktiivien mukauttamisesta elintarvikkeiden turvallisuuden sekä eläinlääkintä- ja kasvinsuojelupolitiikan alalla Kroatian liittymisen johdosta

text:
               10.6.2013

               FI

               Euroopan unionin virallinen lehti

               L 158/376

         KOMISSION DIREKTIIVI 2013/26/EU,
   annettu 8 päivänä helmikuuta 2013,
   tiettyjen direktiivien mukauttamisesta elintarvikkeiden turvallisuuden sekä eläinlääkintä- ja kasvinsuojelupolitiikan alalla Kroatian liittymisen johdosta
   EUROOPAN KOMISSIO, joka
   ottaa huomioon Kroatian tasavallan liittymissopimuksen ja erityisesti sen 3 artiklan 4 kohdan,
   ottaa huomioon Kroatian tasavallan liittymisasiakirjan ja erityisesti sen 50 artiklan,
   sekä katsoo seuraavaa:

               (1)

               Liittymisasiakirjan 50 artiklassa määrätään, että jos toimielinten ennen liittymistä antamia säädöksiä on mukautettava liittymisen johdosta ja jos tarvittavista mukautuksista ei ole määrätty liittymisasiakirjassa tai sen liitteissä, tätä varten tarvittavat säädökset antaa komissio, jos komissio on antanut alkuperäisen säädöksen.

               (2)

               Liittymissopimuksen laatineen konferenssin päätösasiakirjassa ilmoitettiin, että korkeat sopimuspuolet olivat päässeet poliittiseen yhteisymmärrykseen tietyistä toimielinten antamia säädöksiä koskevista mukautuksista, jotka ovat tarpeen liittymisen johdosta, ja pyydettiin neuvostoa ja komissiota hyväksymään nämä mukautukset ennen liittymistä, tarvittaessa täydennettyinä ja ajan tasalle saatettuina unionin oikeuden kehityksen ottamiseksi huomioon.

               (3)

               Tästä syystä komission direktiivejä 1999/21/EY (1) ja 2006/141/EY (2) olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivit 1999/21/EY ja 2006/141/EY liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään sinä päivänä, jona Kroatian tasavalta liittyy Euroopan unioniin. Niiden on viipymättä toimitettava nämä säännökset komissiolle kirjallisina.
   Jäsenvaltioiden on sovellettava näitä säännöksiä siitä päivästä, jona Kroatian tasavalta liittyy Euroopan unioniin.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan Kroatian tasavallan liittymissopimuksen voimaantulopäivänä edellyttäen, että liittymissopimus tulee voimaan.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 8 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 91, 7.4.1999, s. 29.

      (2)  EUVL L 401, 30.12.2006, s. 1.

      LIITE

         ELINTARVIKKEIDEN TURVALLISUUS SEKÄ ELÄINLÄÄKINTÄ- JA KASVINSUOJELUPOLITIIKKA

      ELINTARVIKKEIDEN TURVALLISUUTTA KOSKEVA LAINSÄÄDÄNTÖ

                  1.

                  31999 L 0021: komission direktiivi 1999/21/EY, annettu 25 päivänä maaliskuuta 1999, ruokavaliovalmisteista erityisiin lääkinnällisiin tarkoituksiin (EYVL L 91, 7.4.1999, s. 29).
                  Korvataan 4 artiklan 1 kohdassa oleva luettelo, joka alkaa sanalla ”bulgariaksi” ja päättyy sanoihin ”medicinska ändamål”, seuraavasti:

                              ”—

                              bulgariaksi:
                              ”Диетични храни за специални медицински цели”

                              —

                              espanjaksi:
                              ”Alimento dietético para usos médicos especiales”

                              —

                              tšekiksi:
                              ”Dietní potravina určená pro zvláštní lékařské účely”

                              —

                              tanskaksi:
                              ”Levnedsmiddel/Levnedsmidler til særlige medicinske formål”

                              —

                              saksaksi:
                              ”Diätetisches/Diätetische Lebensmittel für besondere medizinische
                              Zwecke (Bilanzierte Diäten)”

                              —

                              viroksi:
                              ”Toit meditsiinilisel näidustusel kasutamiseks”

                              —

                              kreikaksi:
                              ”Διαιτητικά τρόφιμα για ειδικούς ιατρικούς σκοπούς”

                              —

                              englanniksi:
                              ”Food(s) for special medical purposes”

                              —

                              ranskaksi:
                              ”Aliment(s) diététique(s) destiné(s) a des fins médicales spéciales”

                              —

                              kroaatiksi:
                              ”Hrana za posebne medicinske potrebe”

                              —

                              italiaksi:
                              ”Alimento dietetico destinato a fini medici speciali”

                              —

                              latviaksi:
                              ”Diētiskā pārtika cilvēkiem ar veselības traucējumiem”

                              —

                              liettuaksi:
                              ”Specialios medicininės paskirties maisto produktai”

                              —

                              unkariksi:
                              ”Speciális – gyógyászati célra szánt – tápszer”

                              —

                              maltaksi:
                              ”Ikel dijetetiku għal skopijiet mediċi speċifiċi”

                              —

                              hollanniksi:
                              ”Dieetvoeding voor medisch gebruik”

                              —

                              puolaksi:
                              ”Dietetyczne środki spożywcze specjalnego przeznaczenia medycznego”

                              —

                              portugaliksi:
                              ”Produto dietético de uso clínico”

                              —

                              romaniaksi:
                              ”Alimente dietetice pentru scopuri medicale speciale”

                              —

                              slovakiksi:
                              ”dietetická potravina na osobitné lekárske účely”

                              —

                              sloveeniksi:
                              ”Dietno (dietetično) živilo za posebne zdravstvene namene”

                              —

                              suomeksi:
                              ”Kliininen ravintovalmiste/kliinisiä ravintovalmisteita”

                              —

                              ruotsiksi:
                              ”Livsmedel för speciella medicinska ändamål”.”

                  2.

                  32006 L 0141: komission direktiivi 2006/141/EY, annettu 22 päivänä joulukuuta 2006, äidinmaidonkorvikkeista ja vieroitusvalmisteista ja direktiivin 1999/21/EY muuttamisesta (EUVL L 401, 30.12.2006, s. 1:

                              a)

                              Lisätään 11 artiklassa olevaan luetteloon, joka alkaa sanalla ”bulgariaksi” ja päättyy sanaan ”Tillskottsnäring”, ranskankielisen kohdan jälkeen kohta seuraavasti:

                                          ”—

                                             kroaatiksi:”početna hrana za dojenčad” ja ”prijelazna hrana za dojenčad”,”

                              b)

                              Lisätään 12 artiklassa olevaan luetteloon, joka alkaa sanalla ”bulgariaksi” ja päättyy sanoihin ”Tillskottsnäring uteslutande baserad på mjölk”, ranskankielisen kohdan jälkeen kohta seuraavasti:

                                          ”—

                                             kroaatiksi:”početna mliječna hrana za dojenčad” ja ”prijelazna mliječna hrana za dojenčad”,”


title: Euroopan parlamentin ja neuvoston direktiivi 2008/22/EY, annettu 11 päivänä maaliskuuta 2008 , säännellyillä markkinoilla kaupankäynnin kohteeksi otettavien arvopaperien liikkeeseenlaskijoita koskeviin tietoihin liittyvien avoimuusvaatimusten yhdenmukaistamisesta annetun direktiivin 2004/109/EY muuttamisesta komissiolle siirretyn täytäntöönpanovallan osalta

text:
               19.3.2008

               FI

               Euroopan unionin virallinen lehti

               L 76/50

      EUROOPAN PARLAMENTIN JA NEUVOSTON DIREKTIIVI 2008/22/EY,
   annettu 11 päivänä maaliskuuta 2008,
   säännellyillä markkinoilla kaupankäynnin kohteeksi otettavien arvopaperien liikkeeseenlaskijoita koskeviin tietoihin liittyvien avoimuusvaatimusten yhdenmukaistamisesta annetun direktiivin 2004/109/EY muuttamisesta komissiolle siirretyn täytäntöönpanovallan osalta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 44 ja 95 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ottavat huomioon Euroopan keskuspankin lausunnon (2),
   noudattavat perustamissopimuksen 251 artiklassa määrättyä menettelyä (3),
   sekä katsovat seuraavaa:

               (1)

               Euroopan parlamentin ja neuvoston direktiivissä 2004/109/EY (4) säädetään, että eräät toimenpiteet on hyväksyttävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (5) mukaisesti.

               (2)

               Päätöstä 1999/468/EY on muutettu päätöksellä 2006/512/EY, jolla otettiin käyttöön valvonnan käsittävä sääntelymenettely, jota käytetään hyväksyttäessä sellaisia laajakantoisia täytäntöönpanotoimenpiteitä, joiden tarkoituksena on muuttaa perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä uusilla muilla kuin keskeisillä osilla.

               (3)

               Päätökseen 2006/512/EY liittyvän Euroopan parlamentin, neuvoston ja komission lausuman (6) mukaisesti, jotta valvonnan käsittävää sääntelymenettelyä voitaisiin soveltaa jo voimassa oleviin perustamissopimuksen 251 artiklassa tarkoitetun menettelyn mukaisesti annettuihin säädöksiin, kyseiset säädökset on mukautettava niihin sovellettavia menettelyjä noudattaen.

               (4)

               Komissiolle olisi siirrettävä toimivalta hyväksyä direktiivin 2004/109/EY täytäntöönpanemiseksi tarvittavat toimenpiteet, jotta voidaan täsmentää eräiden direktiiviin pohjautuvien määritelmien teknisiä näkökohtia, jotka koskevat erityisesti tavanomaisen lyhyen selvitysjakson enimmäispituutta, kaupankäyntipäivien luetteloa, olosuhteita, joissa henkilön olisi pitänyt saada tietää äänioikeuksien hankinnasta tai luovutuksesta, sekä riippumattomuusvaatimuksia, jotka markkinatakaajien ja rahastoyhtiöiden on täytettävä, ottaa huomioon rahoitusmarkkinoiden tekninen kehitys, selventää suppeamman tilintarkastuksen luonnetta, määritellä lyhennettyjen tilinpäätösasiakirjojen vähimmäissisältö, täsmentää huomattavien omistusosuuksien ilmoittamista ja niihin liittyvien tietojen antamista koskevia menettelyjä samoin kuin menettelyjä, jotka koskevat säänneltyjen tietojen ilmoittamista liikkeeseenlaskijan kotijäsenvaltion toimivaltaisille viranomaisille, sekä määritellä säänneltyjen tietojen levittämistä ja keskitetyn säilytysjärjestelmän perustamista koskevat vähimmäisvaatimukset. Koska nämä toimenpiteet ovat laajakantoisia ja niiden tarkoituksena on muuttaa direktiivin 2004/109/EY muita kuin keskeisiä osia, myös täydentämällä sitä uusilla muilla kuin keskeisillä osilla, ne on hyväksyttävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen.

               (5)

               Direktiivissä 2004/109/EY säädetään komissiolle siirrettyä täytäntöönpanovaltaa koskevasta määräajasta. Päätökseen 2006/512/EY liittyvässä Euroopan parlamentin, neuvoston ja komission lausumassa todetaan, että päätös 2006/512/EY on horisontaalinen ja tyydyttävä ratkaisu yhteispäätösmenettelyssä annettujen säädösten täytäntöönpanon valvontaa koskeviin Euroopan parlamentin pyyntöihin ja että sen vuoksi komissiolle olisi siirrettävä täytäntöönpanovaltaa ilman ajallisia rajoituksia. Lisäksi Euroopan parlamentti ja neuvosto ovat luvanneet huolehtia siitä, että ehdotukset, joiden tarkoituksena on kumota sellaiset säädöksissä olevat säännökset, joissa säädetään täytäntöönpanovallan siirtoa komissiolle koskevista aikarajoituksista, hyväksytään mahdollisimman pian. Koska valvonnan käsittävä sääntelymenettely on otettu käyttöön, direktiivissä 2004/109/EY oleva säännös aikarajoituksesta olisi poistettava.

               (6)

               Komission olisi säännöllisin väliajoin arvioitava sille siirrettyä täytäntöönpanovaltaa koskevien säännösten toimivuutta, jotta Euroopan parlamentti ja neuvosto voivat määrittää, ovatko kyseinen toimivaltajako ja komissiolle asetetut menettelyvaatimukset asianmukaiset, ja varmistaa sekä tehokkuuden että demokraattisen vastuunalaisuuden.

               (7)

               Direktiivi 2004/109/EY olisi sen vuoksi muutettava vastaavasti.

               (8)

               Koska direktiiviin 2004/109/EY tällä direktiivillä tehtävät muutokset ovat luonteeltaan teknisiä ja koskevat pelkästään komiteamenettelyä, jäsenvaltioiden ei tarvitse saattaa niitä osaksi kansallista lainsäädäntöään. Sen vuoksi ei ole tarpeen antaa asiaa koskevia säännöksiä,

         OVAT ANTANEET TÄMÄN DIREKTIIVIN:
   1 artikla
   Muutokset
   Muutetaan direktiivi 2004/109/EY seuraavasti:

               1)

               Korvataan 2 artiklan 3 kohta seuraavasti:
               ”3.   Jotta voidaan ottaa huomioon rahoitusmarkkinoiden tekninen kehitys ja varmistaa 1 kohdan yhtenäinen soveltaminen, komissio hyväksyy 27 artiklan 2 ja 2 a kohdassa tarkoitettuja menettelyjä noudattaen 1 kohdassa vahvistettuja määritelmiä koskevia täytäntöönpanotoimia.
               Erityisesti komissio

                           a)

                           vahvistaa 1 kohdan i alakohdan ii alakohdan soveltamiseksi menettelyn, jota noudattaen liikkeeseenlaskija voi valita kotijäsenvaltion;

                           b)

                           mukauttaa, jos se on tarpeen 1 kohdan i alakohdan ii alakohdassa tarkoitetun kotijäsenvaltion valitsemiseksi, kolmen vuoden jaksoa liikkeeseenlaskijan toimintahistoriaan nähden sellaisten uusien vaatimusten perusteella, joita yhteisön lainsäädännössä asetetaan kaupankäynnin kohteeksi ottamiselle säännellyillä markkinoilla; ja

                           c)

                           laatii 27 artiklan 2 kohdassa tarkoitettua sääntelymenettelyä noudattaen 1 kohdan l alakohdan soveltamiseksi suuntaa-antavan luettelon siitä, mitä ei katsota sähköiseksi muodoksi, ottaen huomioon teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (7) liitteen V.

                     Toisen alakohdan a ja b alakohdassa tarkoitetut toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.

               2)

               Muutetaan 5 artiklan 6 kohta seuraavasti:

                           a)

                           poistetaan ensimmäisessä alakohdassa ilmaisu ”27 artiklan 2 kohdassa tarkoitettua menettelyä noudattaen”;

                           b)

                           korvataan kolmas alakohta seuraavasti:
                           ”Edellä a alakohdassa tarkoitetut toimenpiteet hyväksytään 27 artiklan 2 kohdassa tarkoitettua sääntelymenettelyä noudattaen. Edellä b ja c alakohdassa tarkoitetut toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.
                           Tarvittaessa komissio voi myös mukauttaa viiden vuoden ajanjaksoa, johon viitataan 1 kohdassa. Kyseinen toimenpide, jolla muutetaan tämän direktiivin muita kuin keskeisiä osia, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”

               3)

               Korvataan 9 artiklan 7 kohta seuraavasti:
               ”7.   Komissio hyväksyy täytäntöönpanotoimenpiteitä, jotta voidaan ottaa huomioon rahoitusmarkkinoiden tekninen kehitys ja varmistaa 2, 4 ja 5 kohdan yhtenäinen soveltaminen. Kyseiset toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.
               Komissio määrittää tämän artiklan 4 kohdassa mainitun ”lyhyen selvitysjakson” enimmäispituuden sekä kotijäsenvaltion toimivaltaisen viranomaisen soveltamat asianmukaiset valvontajärjestelmät. Kyseiset toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.
               Lisäksi komissio voi laatia luettelon tämän artiklan 2 kohdassa tarkoitetuista tapahtumista 27 artiklan 2 kohdassa tarkoitettua sääntelymenettelyä noudattaen.”

               4)

               Muutetaan 12 artiklan 8 kohta seuraavasti:

                           a)

                           poistetaan ilmaisu ”27 artiklan 2 kohdassa tarkoitettua menettelyä noudattaen”;

                           b)

                           lisätään alakohta seuraavasti:
                           ”Kyseiset toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”

               5)

               Muutetaan 13 artiklan 2 kohta seuraavasti:

                           a)

                           poistetaan ilmaisu ”27 artiklan 2 kohdassa tarkoitettua menettelyä noudattaen”;

                           b)

                           lisätään alakohta seuraavasti:
                           ”Kyseiset toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”

               6)

               Muutetaan 14 artiklan 2 kohta, 17 artiklan 4 kohta ja 18 artiklan 5 kohta kukin seuraavasti:

                           a)

                           poistetaan ilmaisu ”27 artiklan 2 kohdassa tarkoitettua menettelyä noudattaen”;

                           b)

                           lisätään virke seuraavasti:
                           ”Kyseiset toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”

               7)

               Muutetaan 19 artiklan 4 kohta seuraavasti:

                           a)

                           poistetaan ensimmäisestä alakohdasta ilmaisu ”27 artiklan 2 kohdassa tarkoitettua menettelyä noudattaen”;

                           b)

                           lisätään alakohta seuraavasti:
                           ”Ensimmäisessä ja toisessa alakohdassa tarkoitetut toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”

               8)

               Muutetaan 21 artiklan 4 kohta seuraavasti:

                           a)

                           poistetaan ensimmäisestä alakohdasta ilmaisu ”27 artiklan 2 kohdassa tarkoitettua menettelyä noudattaen”;

                           b)

                           lisätään alakohta seuraavasti:
                           ”Ensimmäisessä, toisessa ja kolmannessa alakohdassa tarkoitetut toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”

               9)

               Muutetaan 23 artikla seuraavasti:

                           a)

                           muutetaan 4 kohta seuraavasti:

                                       i)

                                       lisätään ensimmäisen alakohdan jälkeen alakohta seuraavasti:
                                       ”Ensimmäisen alakohdan ii alakohdassa tarkoitetussa yhteydessä komissio myös hyväksyy täytäntöönpanotoimenpiteitä, jotka koskevat useamman kuin yhden maan liikkeeseenlaskijoiden kannalta olennaisten standardien arviointia. Nämä toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”;

                                       ii)

                                       lisätään alakohta seuraavasti:
                                       ”Edellisessä alakohdassa tarkoitetussa yhteydessä komissio myös hyväksyy täytäntöönpanotoimenpiteitä, joiden tarkoituksena on vahvistaa yleiset vastaavuutta koskevat kriteerit, jotka koskevat useamman kuin yhden maan liikkeeseenlaskijoiden kannalta olennaisia tilinpäätösstandardeja. Nämä toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”;

                           b)

                           muutetaan 5 kohta seuraavasti:

                                       i)

                                       poistetaan ilmaisu ”27 artiklan 2 kohdassa tarkoitettua menettelyä noudattaen”;

                                       ii)

                                       lisätään virke seuraavasti:
                                       ”Kyseiset toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”;

                           c)

                           lisätään 7 kohtaan alakohta seuraavasti:
                           ”Komissio myös hyväksyy täytäntöönpanotoimenpiteitä, joilla vahvistetaan yleiset vastaavuutta koskevat kriteerit ensimmäisen alakohdan soveltamiseksi. Nämä toimenpiteet, joiden tarkoituksena on muuttaa tämän direktiivin muita kuin keskeisiä osia täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”

               10)

               Muutetaan 27 artikla seuraavasti:

                           a)

                           lisätään kohta seuraavasti:
                           ”2 a.   Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa sekä 7 artiklaa ottaen huomioon mainitun päätöksen 8 artiklan säännökset.”;

                           b)

                           korvataan 3 ja 4 kohta seuraavasti:
                           ”3.   Komissio arvioi sille siirrettyä täytäntöönpanovaltaa koskevia säännöksiä ja esittää Euroopan parlamentille ja neuvostolle kertomuksen kyseisen vallan toimivuudesta 31 päivään joulukuuta 2010 mennessä ja sen jälkeen vähintään kerran kolmessa vuodessa. Kertomuksessa tutkitaan erityisesti, onko komission tarpeen ehdottaa tähän direktiiviin muutoksia, joilla varmistetaan komissiolle siirretyn täytäntöönpanovallan asianmukaiset rajat. Päätelmään, joka tehdään koskien sitä, onko muutos tarpeen vai ei, liitetään yksityiskohtainen perustelu. Tarvittaessa kertomukseen liitetään lainsäädäntöehdotus komissiolle siirrettyä täytäntöönpanovaltaa koskevien säännösten muuttamisesta.”

         2 artikla
   Voimaantulo
   Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   3 artikla
   Osoitus
   Tämä direktiivi on osoitettu kaikille jäsenvaltioille.

      Tehty Strasbourgissa 11 päivänä maaliskuuta 2008.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         J. LENARČIČ

      (1)  EUVL C 161, 13.7.2007, s. 45.

      (2)  EUVL C 39, 23.2.2007, s. 1.

      (3)  Euroopan parlamentin lausunto, annettu 14. marraskuuta 2007 (ei vielä julkaistu virallisessa lehdessä), ja neuvoston päätös, tehty 3. maaliskuuta 2008.

      (4)  EUVL L 390, 31.12.2004, s. 38.

      (5)  EYVL L 184, 17.7.1999, s. 23. Päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).

      (6)  EUVL C 255, 21.10.2006, s. 1.

      (7)  EYVL L 204, 21.7.1998, s. 37, direktiivi sellaisena kuin se on viimeksi muutettuna neuvoston direktiivillä 2006/96/EY (EUVL L 363, 20.12.2006, s. 81).”


Avis juridique important

|

31996L0015

Komission direktiivi 96/15/EY, annettu 14 päivänä maaliskuuta 1996, kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun direktiivin 92/76/ETY muuttamisesta

Virallinen lehti nro L 070 , 20/03/1996 s. 0035 - 0037

KOMISSION DIREKTIIVI 96/15/EY,annettu 14 päivänä maaliskuuta 1996,kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun direktiivin 92/76/ETY muuttamisesta EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon kasvien ja kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä toimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 95/66/EY (2), ja erityisesti sen 2 artiklan 1 kohdan h alakohdan ensimmäisen alakohdan,sekä katsoo, ettäkomission direktiivissä 92/76/ETY (3), sellaisena kuin se on viimeksi muutettuna komission direktiivillä 95/65/EY (4), tunnustetaan tiettyjä yhteisön alueita "suojelualueiksi" tiettyjen haitallisten organismien osalta ajanjaksoksi, joka päättyy 1 päivänä huhtikuuta 1996,Kreikan toimittamien viimeisimpien uusien tietojen perusteella ei enää näytä olevan syytä säilyttää tälle maalle tunnustettua suojelualuetta Ips typographus Heer -organismin osalta, koska tätä organismia näyttää esiintyvän paikallisesti,myös Kreikan, Italian ja Espanjan toimittamista uusista tiedoista ilmenee, että näille maille tunnustettuja suojelualueita ei ole tarkoituksenmukaista enää säilyttää seuraavilta osilta: Kreikka, Phytophtora cinnamomi Rands; Italia, Curobacterium flaccumflaciens pv. flaccumfaciens (Hedges) Collins and Jones; Espanja, Dendoctonus micans Kugelan, Ips amitinus Eichhof, Ips cembrae Heer, Ips duplicatus Sahlberg ja Ips typographus Heer näiden organismien merkityksellisten isäntäkasvien tuottamista ja jakelua koskevan huolen huomioon ottamiseksi; Espanjalle Athonomus grandis Boh. ja Espanjalle ja Portugalille Sternochetus mangiferae Fabricius -organismien osalta tunnustettujen suojelualueiden kokoa olisi muutettava niin, että otetaan huomioon lajien Gossypium spp. ja Mangifera spp. merkityksellisiä tuotantoalueita koskeva huoli,Ranskan toimittamien uusien tietojen perusteella sille olisi tunnustettava suojelualue juurikkaan nekroottisen keltasuoniviruksen osalta,Yhdistyneen kuningaskunnan toimittamien tietojen ja komission asiantuntijoiden keräämien valvontatietojen perustella näyttää siltä, että on tarpeen pidentää Yhdistyneen kuningaskunnan oslta juurikkaan nekroottisen keltasuoniviruksen suojelualueen väliaikaista tunnustamista, jotta Yhdistyneen kuningaskunnan vastuunalaiset viralliset elimet voivat saada päätöksen juurikkaan nekroottisen keltasuoniviruksen levinneisyyttä koskevien tietojen keräämisen ja ponnistelunsa tämän haitallisen organismin hävittämiseksi Yhdistyneen kuningaskunnan East Anglian -alueelta,tämän lisäksi Irlannin ja Italian toimittamien tietojen ja komission asiantuntijoiden keräämien valvontatietojen perusteella näyttää siltä, että näiden maiden osalta Erwinia amylovora (Burr.) Winsl. et al. -organismin suoja-alueen väliaikaista tunnustamista on tarpeen pidentää, jotta Irlannin ja Italian vastuunalaiset viralliset elimet voivat saada päätökseen ponnistelunsa tämän haitallisen organismin hävittämiseksi Dublinia ympäröivältä alueelta sekä Apulian alueelta,tunnustamisen voimassaolon jatkaminen yli 1 artiklassa mainittujen päivämäärien ja mikä tahansa muutos 1 artiklassa tarkoitettuun suojeltujen alueiden luetteloon tehdään direktiivin 77/93/ETY 16 a artiklassa säädetyn menettelyn mukaisesti ottaen huomioon yhteisön perustein ja komission asiantuntijoiden valvonnan alaisena suoritetun asianmukaisen tietojen keruun tulokset,jos tunnustamisen voimassaolo ei jatku yli 1 artiklassa mainittujen päivämäärien, asianomaiset suojellut alueeet lakkaavat näinä päivämäärinä olemasta "suojeltuja alueita" neuvoston direktiivissä 77/93/ETY, mukaan lukien liitteet, tarkoitetussa merkityksessä, jatässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiivi 92/76/ETY seuraavasti:1. Korvataan 1 artiklan ensimmäinen alakohta seuraavasti:"Liitteessä luetellut yhteisön alueet on tunnustettu suojelluiksi alueiksi direktiivin 77/93/ETY 2 artiklan 1 kohdan h alakohdan ensimmäisessä alakohdassa tarkoitetussa merkityksessä liitteessä nimen kohdalla mainitun haitallisen organismin tai haitallisten organismien osalta; a kohdan 17 alakohdassa, b kohdan 3 alakohdassa, c kohdan 5 alakohdassa sekä d kohdan 3 alakohdassa mainitut alueet tunnustetaan ajanjaksoksi, joka päättyy 1 päivänä huhtikuuta 1996; b kohdan 2 alakohdan osalta mainitut alueet tunnustetaan Irlannille ja Apulian alueelle Italiassa 31 päivään joulukuuta 1997 saakka; ja d kohdan 1 alakohdan osalta mainittu alue tunnustetaan Yhdistyneelle kuningaskunnalle 1 päivään marraskuuta 1999 ja Ranskalle 31 päivään joulukuuta 1997 saakka."2. Korvataan 2 artiklassa sanat "mainitun päivämäärän" sanoilla "mainittujen päivämäärien".3. Muutetaan liite tämän direktiivin liitteen mukaiseksi.2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä huhtikuuta 1996 alkaen. Niiden on ilmoitettava tästä komissiolle viipymättä.Näissä jäsenvaltioiden antamissa säännöksissä on oltava viittaus tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa olennaiset kansalliset säännökset komissiolle viipymättä. Komissio ilmoittaa tästä muille jäsenvaltioille.3 artikla Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.4 artikla Tämä direktiivi on osoitettu kaikille jäsenvaltioille.Tehty Brysselissä 14 päivänä maaliskuuta 1996.Komission puolestaFranz FISCHLERKomission jäsen(1) EYVL N:o L 26, 31.1.1977, s. 20(2) EYVL N:o L 308, 21.12.1995, s. 77(3) EYVL N:o L 305, 21.10.1992, s. 12(4) EYVL N:o L 308, 21.12.1995, s. 75LIITE 1. Korvataan a kohdan 1 alakohdan oikealla palstalla "Kreikka, Espanja" seuraavasti: "Kreikka, Espanja (Andalusia, Katalonia, Extremadura, Murcia, Valencia)".2. Poistetaan a kohdan 4 alakohdan oikealta palstalta "Espanja".3. Poistetaan a kohdan 7, 8 ja 9 alakohdan oikealta palstalta "Espanja".4. Poistetaan a kohdan 11 alakohdan oikealta palstalta "Kreikka, Espanja".5. Muutetaan a kohdan 15 alakohdan oikea palsta seuraavasti: "Espanja (Granada ja Malaga), Portugali (Alentejo, Algarve ja Madeira)".6. Poistetaan b kohdan 1 alakohdan oikealta palstalta "Italia".7. Poistetaan c kohdan 4 alakohta.8. Korvataan d kohdan 1 alakohdan oikea palsta seuraavasti: "Tanska, Suomi, Ranska (Bretagne), Irlanti, Portugali (Azorit), Ruotsi, Yhdistynyt kuningaskunta".